
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	№ 29
	                             г. Масква 



Аб маркіроўцы асобных відаў кандытарскіх вырабаў у спажывецкай упакоўцы сродкамі ідэнтыфікацыі 

У адпаведнасці з пунктам 4 артыкула 7 Пагаднення аб маркіроўцы тавараў сродкамі ідэнтыфікацыі ў Еўразійскім эканамічным саюзе ад 2 лютага 2018 года Савет Еўразійскай эканамічнай камісіі вырашыў:
1. Дзяржавы – члены Еўразійскага эканамічнага саюза (далей – дзяржавы-члены) самастойна вызначаюць дату ўвядзення і парадак маркіроўкі сродкамі ідэнтыфікацыі (далей – маркіроўка) кандытарскіх вырабаў у спажывецкай упакоўцы (далей – тавары) на сваёй тэрыторыі ў адпаведнасці з гэтым Рашэннем і паведамляюць Еўразійскай эканамічнай камісіі (далей – Камісія) аб такой даце не пазней чым за 6 месяцаў да яе надыходу.
2. Устанавіць, што:
маркіроўцы падлягаюць тавары, уключаныя ў пералік тавараў, якія падлягаюць маркіроўцы сродкамі ідэнтыфікацыі, зацверджаны гэтым Рашэннем (далей – пералік);
неабходнасць маркіроўкі астаткаў тавараў, уключаных у пералік, і тэрміны знаходжання ў абароце немаркіраваных тавараў вызначаюцца заканадаўствам дзяржавы-члена;
маркіроўка тавараў ажыццяўляецца сродкамі ідэнтыфікацыі, якія адпавядаюць характарыстыкам, зацверджаным гэтым Рашэннем;
маркіроўцы падлягаюць тавары ў другаснай спажывецкай упакоўцы або ў першаснай спажывецкай упакоўцы, у выпадку адсутнасці другаснай спажывецкай упакоўкі;
пры гэтым:
другасная спажывецкая ўпакоўка – упакоўка, якая ўтрымлівае адзін або некалькі тавараў у першаснай спажывецкай упакоўцы і прызначана для рэалізацыі спажыўцу без магчымасці яе ўскрыцця без пашкоджання або для рэалізацыі спажыўцу тавараў, якія ў ёй утрымліваюцца, у першаснай спажывецкай упакоўцы, на вагу ў арганізацыях рознічнага гандлю (месцы рэалізацыі);
першасная спажывецкая ўпакоўка – упакоўка, якая знаходзіцца ў непасрэдным кантакце з таварам і прызначана для рэалізацыі спажыўцу без магчымасці яе ўскрыцця без пашкоджання або для рэалізацыі спажыўцу тавараў, якія ў ёй утрымліваюцца, на вагу ў арганізацыях рознічнага гандлю (месцы рэалізацыі);
маркіроўцы не падлягаюць:
тавары масай нета меншай за 20 грамаў уключна ў першаснай спажывецкай упакоўцы без другаснай спажывецкай упакоўкі. У выпадку змяшчэння такіх тавараў у першаснай упакоўцы ў другасную маркіроўцы падлягае другасная спажывецкая ўпакоўка;
тавары, якія вырабляюцца і рэалізуюцца ў арганізацыях рознічнага гандлю, што ажыццяўляюць рэалізацыю (продаж) гэтых тавараў спажыўцу;
дзяржавы-члены з мэтай забеспячэння функцыянавання інфармацыйнай сістэмы маркіроўкі тавараў вызначаюць нацыянальных аператараў (адміністратараў) нацыянальных кампанентаў інфармацыйнай сістэмы маркіроўкі тавараў;
узаемадзеянне дзяржаў-членаў ажыццяўляецца ў парадку, прадугледжаным базавай тэхналагічнай арганізацыйнай мадэллю сістэмы маркіроўкі тавараў сродкамі ідэнтыфікацыі ў Еўразійскім эканамічным саюзе, зацверджанай Рашэннем Савета Еўразійскай эканамічнай камісіі ад 5 сакавіка 2021 г. № 19;
дзяржавы-члены пры ўвядзенні маркіроўкі на сваёй тэрыторыі ў адпаведнасці з гэтым Рашэннем забяспечваюць крыптаграфічную ахову сродкаў ідэнтыфікацыі ў адпаведнасці з Рашэннем Савета Еўразійскай эканамічнай камісіі ад 23 красавіка 2021 г. № 41 «Аб адзіных механізмах крыптаграфічнай аховы пры маркіроўцы тавараў сродкамі ідэнтыфікацыі ў Еўразійскім эканамічным саюзе».
3. Зацвердзіць прыкладзеныя:
пералік тавараў, якія падлягаюць маркіроўцы сродкамі ідэнтыфікацыі;
характарыстыкі сродку ідэнтыфікацыі тавару, патрабаванні да складу і структуры інфармацыі, якая ўтрымліваецца ў сродку ідэнтыфікацыі тавару, парадак генерацыі і нанясення такога сродку ідэнтыфікацыі;
патрабаванні да фармату, складу і структуры звестак аб маркіраваных таварах, якія перадаюцца паміж кампетэнтнымі (упаўнаважанымі) органамі дзяржаў – членаў Еўразійскага эканамічнага саюза і паміж кампетэнтнымі (упаўнаважанымі) органамі дзяржаў-членаў і Еўразійскай эканамічнай камісіяй, а таксама да тэрмінаў перадачы такіх звестак;
мінімальны склад звестак аб маркіраваным тавары, што ўтрымліваюцца ў інфармацыйнай сістэме маркіроўкі тавараў, доступ да якіх прадастаўляецца спажыўцам і іншым зацікаўленым асобам, у тым ліку пры дапамозе інфармацыйных сэрвісаў у складзе нацыянальных кампанентаў і інтэграцыйнага кампанента інфармацыйнай сістэмы маркіроўкі тавараў.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	     

 Д. Амангельдыеў
	 А. Авярчук

	ЗАЦВЕРДЖАНЫ

Рашэннем Савета
Еўразійскай эканамічнай камісіі
ад 13 сакавіка 2026 г. № 29__





ПЕРАЛІК
тавараў, якія падлягаюць маркіроўцы сродкамі ідэнтыфікацыі*

	Код ТН ЗЭД ЕАЭС
	Найменне тавару
	Заўвага

	1704 
	Кандытарскія вырабы з цукру, якія не ўтрымліваюць какавы 
	акрамя соусаў, маса нета якіх складае да 30 грамаў і аб’ёмам да 25 мілілітраў уключна

	1806
(акрамя
1806 10) 

	Шакалад і іншыя гатовыя харчовыя прадукты, якія ўтрымліваюць какаву
	

	1905 20
	Імбірнае пячэнне і аналагічныя вырабы
	

	1905 31
1905 32
	Салодкае сухое пячэнне; вафлі і вафельныя аплаткі
	

	з 1905 90 200 0
	Вафельныя пласціны, вафельныя аплаткі для запячатвання, рысавая папера і аналагічныя вырабы
	

	1905 90 300 0
	Хлебабулачныя вырабы, якія не ўтрымліваюць дабавак у выглядзе мёду, яек, сыру або пладоў і  ўтрымліваюць у сухім стане не больш за 5 мас.% цукру і не больш за 5 мас.% тлушчу
	акрамя хлебабулачных вырабаў з тэрмінам годнасці да 30 сутак (уключна), а таксама хлеба, у тым ліку замарожанага

	1905 90 450 0
	Сухое пячэнне
	

	1905 90 600 0
	Іншыя мучныя кандытарскія вырабы з падсалоджвальнымі дабаўкамі
	

	з 2006 00
	Агародніна, фрукты, арэхі, лупіна пладоў і іншыя часткі раслін, насычаныя цукровым сіропам, глазураваныя або зацукраваныя 
	акрамя кансерваванай прадукцыі, якая падлягае маркіроўцы ў адпаведнасці з Рашэннем Савета Еўразійскай эканамічнай камісіі ад 29 лістапада 2024 г. № 120, і кансерваванай прадукцыі для дзяцей да 1 года 

	з 2007
	Джэмы, жэле фруктовыя, мармелады, пюрэ фруктовае або арэхавае, паста фруктовая або арэхавая, атрыманыя шляхам цеплавой апрацоўкі, у тым ліку з дабаўленнем цукру або іншых падсалоджвальнікаў
	

	з 2008
	Фрукты, арэхі і іншыя ядомыя часткі раслін, прыгатаваныя іншым спосабам, якія ўтрымліваюць або не ўтрымліваюць дабавак цукру або іншых падсалоджвальнікаў або спірту, у іншым месцы ТН ЗЭД ЕАЭС не пайменаваныя або не ўключаныя
	

	з 2106
	Кандытарскія вырабы, нідзе больш у ТН ЗЭД ЕАЭС не пайменаваныя і не ўключаныя
	



______________
* Для мэт прымянення гэтага пераліку неабходна кіравацца як кодам ТН ЗЭД ЕАЭС, так і найменнем тавару. Дзяржава – член Еўразійскага эканамічнага саюза самастойна вызначае неабходнасць маркіроўкі сродкамі ідэнтыфікацыі тавару з гэтага пераліку на яе тэрыторыі.

	ЗАЦВЕРДЖАНЫ

Рашэннем Савета
Еўразійскай эканамічнай камісіі
ад 13 сакавіка 2026 г. № 29





ХАРАКТАРЫСТЫКІ
сродку ідэнтыфікацыі тавару, патрабаванні да складу і структуры інфармацыі, якая ўтрымліваецца ў сродку ідэнтыфікацыі тавару, парадак генерацыі і нанясення такога сродку ідэнтыфікацыі 

1. Гэты дакумент распрацаваны ў адпаведнасці з падпунктам «а» пункта 1 артыкула 5 Пагаднення аб маркіроўцы тавараў сродкамі ідэнтыфікацыі ў Еўразійскім эканамічным саюзе ад 2 лютага 2018 года.
2. Для маркіроўкі спажывецкай і групавой упакоўкі кандытарскіх вырабаў (далей – тавары), указаных у пераліку тавараў, якія падлягаюць маркіроўцы сродкамі ідэнтыфікацыі, зацверджаным Рашэннем Савета Еўразійскай эканамічнай камісіі ад 13 сакавіка 2026 г. № 29, выкарыстоўваецца сродак ідэнтыфікацыі – унікальная паслядоўнасць сімвалаў, прадстаўленая ў выглядзе двухмернага штрыхавога кода ў фармаце Data Matrix GS1, прыдатнага для машыннага счытвання і сфарміраванага ў адпаведнасці з патрабаваннямі міжнароднага стандарту ІСО/МЭК 16022:2006 «Інфармацыйныя тэхналогіі. Тэхналогіі аўтаматычнай ідэнтыфікацыі і збору даных. Спецыфікацыя сімволікі штрыхавога кода Data Matrix» (ISO/IEC 16022:2006 «Information technology – Automatic identification and data capture techniques – Data Matrix bar code symbology specification») або ідэнтычнага яму нацыянальнага стандарту дзяржавы – члена Еўразійскага эканамічнага саюза (далей – дзяржава-член). Пры пераўтварэнні кода маркіроўкі ў сродак ідэнтыфікацыі павінна прымяняцца сімволіка ЕСС 200, з выкарыстаннем знака FNC1 як прыкметы адпаведнасці даных тыпавому фармату ідэнтыфікатараў прымянення (AI) GS1.
3. Сродак ідэнтыфікацыі ўключае ў сябе наступныя даныя:
першая група даных (ідэнтыфікатар прымянення (01)) – глабальны ідэнтыфікацыйны нумар гандлёвай адзінкі (GTIN), які складаецца з 14 лічбавых сімвалаў;
другая група даных (ідэнтыфікатар прымянення (21)) – індывідуальны серыйны нумар тавару (упакоўкі тавару), які складаецца з 13 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў (! ” % & ’ * + - . / _ , : ; = < > ?)). У якасці першага сімвала ўказваецца ідэнтыфікатар дзяржавы-члена, у якой гэты код быў эмітаваны (1 або А (a) – Рэспубліка Арменія, 2 або B (b) – Рэспубліка Беларусь, 3 або C (с) – Рэспубліка Казахстан, 4 або D (d) – Кыргызская Рэспубліка, 5 або E (е) – Расійская Федэрацыя). У якасці завяршальнага сімвала для гэтай групы выкарыстоўваецца спецыяльны сімвал-раздзяляльнік, які мае код 29 у табліцы сімвалаў ASCII;
трэцяя група даных (ідэнтыфікатар прымянення (91)) – ключ праверкі, які складаецца з 4 сімвалаў (лічбаў, малых і вялікіх літар лацінскага алфавіта). У якасці завяршальнага сімвала для гэтай групы выкарыстоўваецца спецыяльны сімвал-раздзяляльнік, які мае код 29 у табліцы сімвалаў ASCII;
чацвёртая група даных (ідэнтыфікатар прымянення (92)) – код праверкі, які складаецца з 44 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў).
Трэцяя і чацвёртая групы даных выкарыстоўваюцца ў адпаведнасці з падпунктамі «а» і «б» пункта 1 Рашэння Савета Еўразійскай эканамічнай камісіі ад 23 красавіка 2021 г. № 41 «Аб адзіных механізмах крыптаграфічнай аховы пры маркіроўцы тавараў сродкамі ідэнтыфікацыі ў Еўразійскім эканамічным саюзе» (далей – Рашэнне Савета Камісіі ад 23 красавіка 2021 г. № 41).
У выпадку адсутнасці ва ўдзельніка абароту тавараў магчымасці нанясення сродку ідэнтыфікацыі, які ўтрымлівае чатыры групы даных, у сувязі з памерамі спажывецкай упакоўкі, што не дазваляюць размясціць сімвал Data Matrix памерам і якасцю, адпаведнымі патрабаванням міжнароднага стандарту ці ідэнтычнага яму нацыянальнага стандарту дзяржавы-члена, указаных у пункце 2 гэтага дакумента, такі ўдзельнік абароту мае права прымяняць сродак ідэнтыфікацыі, які ўключае тры групы даных. 
У гэтым выпадку другая група даных (ідэнтыфікатар прымянення (21)) – індывідуальны серыйны нумар тавару (упакоўкі тавару), які складаецца з 6 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў (! ” % & ’  * + - . / _ , : ; = < > ?)). У якасці першага сімвала ўказваецца ідэнтыфікатар дзяржавы-члена, у якой гэты код быў эмітаваны (1 або А (a) – Рэспубліка Арменія, 2 або B (b) – Рэспубліка Беларусь, 3 або C (с) – Рэспубліка Казахстан, 4 або D (d) – Кыргызская Рэспубліка, 5 або E (е) – Расійская Федэрацыя). У якасці завяршальнага сімвала для гэтай групы выкарыстоўваецца спецыяльны сімвал-раздзяляльнік, які мае код 29 у табліцы сімвалаў ASCII.
Трэцяя група даных (ідэнтыфікатар прымянення (93)) утрымлівае код праверкі, які складаецца з 4 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў) і выкарыстоўваецца ў адпаведнасці з падпунктам «в» пункта 1 Рашэння Савета Камісіі ад 23 красавіка 2021 г. № 41.
Рашэнне аб прымяненні сродку ідэнтыфікацыі, які ўтрымлівае чатыры або тры групы даных, прымаецца ўдзельнікам абароту тавараў самастойна, з улікам палажэнняў гэтага пункта.
4. Сродкі ідэнтыфікацыі тавараў фарміруюцца эмітэнтамі сродкаў ідэнтыфікацыі дзяржаў-членаў або ўдзельнікамі абароту тавараў.
5. Тавары маркіруюцца шляхам нанясення сродку ідэнтыфікацыі або матэрыяльнага носьбіта, які ўтрымлівае сродак ідэнтыфікацыі, на другасную спажывецкую ўпакоўку, або першасную спажывецкую ўпакоўку ў выпадку адсутнасці другаснай, або на закарковачны сродак спосабам, які не дапускае аддзялення сродку ідэнтыфікацыі без яго пашкоджанняў.
6. Пры камплектацыі маркіраваных тавараў у групавую ўпакоўку на такую ўпакоўку можа наносіцца сродак ідэнтыфікацыі або матэрыяльны носьбіт, які ўтрымлівае сродак ідэнтыфікацыі, з агрэгіраваннем сродкаў ідэнтыфікацыі тавараў, змешчаных у такую ўпакоўку.
7. Пры камплектацыі маркіраваных тавараў у транспартную ўпакоўку на такую транспартную ўпакоўку можа наносіцца сродак ідэнтыфікацыі транспартнай упакоўкі, які ўтрымлівае код ідэнтыфікацыі транспартнай упакоўкі, з агрэгіраваннем сродкаў ідэнтыфікацыі тавараў, змешчаных у такую ўпакоўку.
Фарміраванне сродку ідэнтыфікацыі транспартнай упакоўкі і маркіроўка транспартнай упакоўкі ажыццяўляюцца ў адпаведнасці з міжнароднымі стандартамі GS1. Пры маркіроўцы транспартнай упакоўкі склад неабавязковых інфармацыйных палёў, што наносяцца на транспартную ўпакоўку, вызначаецца ўдзельнікам абароту тавараў, які ажыццяўляе камплектацыю тавараў у транспартную ўпакоўку.
_____________

	ЗАЦВЕРДЖАНЫ

Рашэннем Савета
Еўразійскай эканамічнай камісіі
ад 13 сакавіка 2026 г. № 29





ПАТРАБАВАННІ
да фармату, складу і структуры звестак аб маркіраваных таварах, якія перадаюцца паміж кампетэнтнымі (упаўнаважанымі) органамі дзяржаў – членаў Еўразійскага эканамічнага саюза і паміж кампетэнтнымі (упаўнаважанымі) органамі дзяржаў-членаў і Еўразійскай эканамічнай камісіяй, а таксама 
да тэрмінаў перадачы такіх звестак

1. Пры ажыццяўленні інфармацыйнага ўзаемадзеяння паміж нацыянальнымі аператарамі (адміністратарамі) нацыянальных кампанентаў інфармацыйнай сістэмы маркіроўкі тавараў (далей – аператары) перадаюцца звесткі аб маркіраваных кандытарскіх вырабах у спажывецкай упакоўцы, указаных у пераліку тавараў, якія падлягаюць маркіроўцы сродкамі ідэнтыфікацыі, зацверджаным Рашэннем Савета Еўразійскай эканамічнай камісіі ад 13 сакавіка 2026 г. № 29 (далей адпаведна – тавары, пералік), і іх сродках ідэнтыфікацыі (далей – звесткі) у XML-фармаце ў адпаведнасці з наступнымі стандартамі:
«Extensible Markup Language (XML) 1.0 (Fifth Edition)» (апублікаваны ў інфармацыйна-тэлекамунікацыйнай сетцы «Інтэрнэт» па адрасе http://www.w3.org/TR/REC-xml);
«Namespaces in XML 1.0 (Third Edition)» (апублікаваны ў інфармацыйна-тэлекамунікацыйнай сетцы «Інтэрнэт» па адрасе http://www.w3.org/TR/REC-xml-names);
«XML Schema Part 1: Structures Second Edition» 
і «XML Schema Part 2: Datatypes Second Edition» 
(апублікаваны ў інфармацыйна-тэлекамунікацыйнай сетцы «Інтэрнэт» па адрасах http://www.w3.org/TR/xmlschema-1/ і http://www.w3.org/TR/xmlschema-2/).
2. Патрабаванні да фармату, складу і структуры звестак прыведзены ў табліцах 1–4, 7–8, 11–12 дадатку да базавай тэхналагічнай арганізацыйнай мадэлі сістэмы маркіроўкі тавараў сродкамі ідэнтыфікацыі ў Еўразійскім эканамічным саюзе, зацверджанай Рашэннем Савета Еўразійскай эканамічнай камісіі ад 5 сакавіка 2021 г. № 19 (далей адпаведна – базавая мадэль), а таксама ў табліцах 1–4 гэтых Патрабаванняў.
3. Фарміраванне палёў (граф) табліц 1–4 гэтых Патрабаванняў, а таксама прымяненне абазначэнняў для ўказання множнасці элементаў ажыццяўляецца ў адпаведнасці з пунктамі 3 і 4 дадатку да базавай мадэлі.
4. Звесткі перадаюцца ў рэжыме рэальнага часу з улікам палажэнняў базавай мадэлі.

[bookmark: _GoBack]Табліца 1
[bookmark: _Hlk164769877]Пералік звестак аб характарыстыках тавару
	[bookmark: _Hlk22648118]Нумар
	Найменне
	Апісанне
	Заўвага
	Мн.

	1 
	Функцыянальнае найменне тавару (від тавару)
	функцыянальнае найменне адзінкі тавару
	указваецца агульнае апісанне тавару (найменне тыпу прадукцыі, да якой адносіцца тавар, напрыклад, «мармелад», «шакалад цёмны», «зефір» і г.д.)
	1

	2 
	Найменне тавару на этыкетцы
	
	фарміруецца ў свабоднай форме 
	1

	3 
	Таварны знак (брэнд)
	звесткі аб таварным знаку (брэндзе, гандлёвай марцы)
	указваецца абазначэнне, якое выкарыстоўваецца ў пазіцыянаванні тавараў канкрэтнага вытворцы на мэтавым рынку.
Пры адсутнасці ўказваецца «адсутнічае»
	1

	4
	Прыкмета прыналежнасці да тавару, маса нета якога можа адрознівацца ў розных адзінак тавару з адным кодам тавару
	  
	прыкмета прымае значэнне:
«так» – калі маса нета тавару можа адрознівацца ў розных адзінак тавару з адным кодам тавару;
«не» – у астатніх выпадках
	1

	[bookmark: _Hlk200989365]5
	Маса нета
	маса нета тавару ў спажывецкай упакоўцы з указаннем адзінкі вымярэння (г, кг)
	элемент абавязковы для тавараў, у якіх значэнне прыкметы прыналежнасці да тавару, маса нета якога можа адрознівацца ў розных адзінак тавару з адным кодам тавару, – «не»
	0..1

	6
	Дыяпазон масы «ад»
	мінімальнае значэнне масы нета тавару ў дыяпазоне пераменнай масы
	элемент абавязковы для тавараў, у якіх значэнне прыкметы прыналежнасці да тавару, маса нета якога можа адрознівацца ў розных адзінак тавару з адным кодам тавару, – «так»
	0..1 

	7
	Дыяпазон масы «да»
	максімальнае значэнне масы нета тавару ў дыяпазоне пераменнай масы
	элемент абавязковы для тавараў, у якіх значэнне прыкметы прыналежнасці да тавару, маса нета якога можа адрознівацца ў розных адзінак тавару з адным кодам тавару, – «так»
	0..1

	8
	Склад 
	апісанне якаснага складу тавару
	фарміруецца ў свабоднай форме
	1

	9
	Тып упакоўкі
	апісанне тыпу спажывецкай упакоўкі, сфарміраванае на аснове выкарыстання гарманізаваных са стандартамі GS1 найменняў тыпаў упаковак
	
	1

	10
	Матэрыял упакоўкі
	апісанне матэрыялаў спажывецкай упакоўкі, сфарміраванае з выкарыстаннем гарманізаваных са стандартамі GS1 найменняў матэрыялаў упаковак
	
	1

	11
	[bookmark: _Hlk231522044]Прыкмета ўтрымання генетычна мадыфікаваных арганізмаў (ГМА)
	прыкмета наяўнасці ў складзе прадукцыі кампанентаў, атрыманых з прымяненнем генетычна мадыфікаваных арганізмаў (ГМА)
	прыкмета прымае значэнне:
«так» – прадукцыя ўтрымлівае ГМА;
«не» – у астатніх выпадках
	1

	12
	Прыкмета прадукцыі дзіцячага харчавання
	прыкмета прыналежнасці тавару да дзіцячага харчавання
	прыкмета прымае значэнне:
«так» – дзіцячае харчаванне;
«не» – у астатніх выпадках
	1

	13
	Прыкмета падкантрольнасці тавару ветэрынарнаму нагляду
	
	прыкмета прымае значэнне: 
«так» – падкантрольны тавар;
«не» – у астатніх выпадках
	1 

	14
	Прыкмета наяўнасці патрабаванняў да ўказання харчовай каштоўнасці
	
	прыкмета прымае значэнне:
«так» – ёсць нарматыўныя патрабаванні (тэхнічныя рэгламенты і іншыя нарматыўныя дакументы), якія ўстанаўліваюць абавязковыя патрабаванні да ўказання інфармацыі аб харчовай каштоўнасці на ўпакоўцы;
«не» – у астатніх выпадках.
[bookmark: _Hlk201671973]Элемент абавязковы для тавараў, якія класіфікуюцца ў пазіцыях 1704 10, 
2106 90 980 1, 
2106 90 980 2 
ТН ЗЭД ЕАЭС
	0..1

	15
	Адзінка вымярэння бялкоў, тлушчаў, вугляводаў
	адзінка вымярэння бялкоў, тлушчаў і вугляводаў у адпаведнасці з інфармацыяй на спажывецкай упакоўцы
	указваецца адно са значэнняў:
«г/100г»; 
«г/100мл»;
«г/порцыя»
	1

	16
	Бялкі
	колькасць бялкоў 
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»),
пры адсутнасці гэтай характарыстыкі ўказваецца значэнне «0»
	1..3

	17
	Тлушчы
	колькасць тлушчаў
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»),
пры адсутнасці гэтай характарыстыкі ўказваецца значэнне «0»
	1..3

	18
	Вугляводы 
	колькасць вугляводаў
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»),
пры адсутнасці гэтай характарыстыкі ўказваецца значэнне «0»
	1..3

	19
	Адзінка вымярэння энергетычнай каштоўнасці, ккал
	адзінка вымярэння энергетычнай каштоўнасці ў кілакалорыях у адпаведнасці з інфармацыяй на спажывецкай упакоўцы
	указваецца адно са значэнняў:
«ккал/100г»; «ккал/100мл»; «ккал/порцыя»
	1

	20
	Энергетычная каштоўнасць, ккал
	
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»),
пры адсутнасці гэтай характарыстыкі ўказваецца значэнне «0»
	1..3

	21
	Адзінка вымярэння энергетычнай каштоўнасці, кДж
	адзінка вымярэння энергетычнай каштоўнасці ў кіладжоўлях у адпаведнасці з інфармацыяй на спажывецкай упакоўцы
	указваецца адно са значэнняў:
«кДж/100г»; 
«кДж/100мл»;
«кДж/порцыя»
	0..1

	22
	Энергетычная каштоўнасць у кДж
	
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»),
пры адсутнасці гэтай характарыстыкі ўказваецца значэнне «0»
	0..3

	23
	Начынка або дабаўленне значных інгрэдыентаў 
	інфармацыя аб уключаных у прадукт начынках або буйных ці танказдробненых дабаўленнях значных інгрэдыентаў, якія ўплываюць на смак і (або) унікальнасць тавару
	элемент абавязковы для ўсіх тавараў, за выключэннем тавараў, якія класіфікуюцца ў пазіцыях 1704 10,
2006 00, 2008, 
2106 90 980 1,
2106 90 980 2 
ТН ЗЭД ЕАЭС. 
Пры адсутнасці ўказваецца «без начынкі/дабаўлення».
	0..1

	24
	Смак 
	указваецца інфармацыя аб смакавых уласцівасцях/ дабаўках, якія адрозніваюць тавар
	элемент абавязковы для тавараў, якія класіфікуюцца ў пазіцыях 
1704 10, 
2106 90 980 1, 
2106 90 980 2 
ТН ЗЭД ЕАЭС
	0..1

	25
	Тэрмін годнасці і ўмовы захоўвання
	тэрмін годнасці і ўмовы захоўвання, пры якіх тавар захоўвае годнасць ва ўказаны тэрмін (пры наяўнасці некалькіх тэрмінаў)
	
	0..1

	26
	Колькасць спажывецкіх упаковак у групавой упакоўцы
	колькасць спажывецкіх упаковак у шт.
	элемент абавязковы для тавараў у групавой упакоўцы
	0..1

	27
	Соль
	колькасць солі
	указваецца ў адпаведнай адзінцы вымярэння («г/100г», «г/100мл», «мг/100г», «мг/100мл»).
Элемент абавязковы для ўсіх тавараў з 1 ліпеня 2027 г.
	0..1

	28
	Харчовыя валокны
	колькасць харчовых валокнаў 
	указваецца ў адпаведнай адзінцы вымярэння («г/100г», «г/100мл»). 
Элемент абавязковы для ўсіх тавараў з 1 ліпеня 2027 г.
	0..1

	29
	Трансізамеры тлустых кіслот 
	колькасць трансізамераў тлустых кіслот 
	указваецца ў адпаведнай адзінцы вымярэння («г/100г», «г/100мл»). Элемент абавязковы для ўсіх тавараў з 1 ліпеня 2027 г.
	0..1

	30
	Цукар
	колькасць дабаўленага цукру 
	указваецца ў адпаведнай адзінцы вымярэння («г/100г», «г/100мл», «мг/100г», «мг/100мл»).
Элемент абавязковы для ўсіх тавараў з 1 ліпеня 2027 г.
	0..1

	31
	Адзінка вымярэння вітамінаў і мінеральных рэчываў
	
	указваецца адно са значэнняў:
«мг/100г»; 
«мг/100мл»;
«мкг/100г»;
«мкг/100мл»;
«мг і мкг/100г»;
«мг і мкг/100мл».
Элемент абавязковы для ўсіх тавараў з 1 ліпеня 2027 г.
	0..1

	32
	Вітаміны і мінеральныя рэчывы, мг
	лікавае значэнне ў міліграмах для наступных вітамінаў і мінеральных рэчываў:
«Біяцін»;
«Вітамін B6»;
«Вітамін С»;
«Вітамін E»;
«Жалеза»;
«Калій»;
«Кальцый»;
«Магній»;
«Ніяцын»;
«Пантатэнавая кіслата»;
«Рыбафлавін»;
«Селен»;
«Тыямін»;
«Фосфар»;
«Цынк»
	элемент абавязковы, калі ўказана адна з наступных адзінак вымярэння вітамінаў і мінеральных рэчываў:
«мг/100г»; 
«мг/100мл»;
«мг і мкг/100г»;
«мг і мкг/100мл»
	0..*

	33
	Вітаміны і мінеральныя рэчывы, мкг
	лікавае значэнне ў мікраграмах для наступных вітамінаў і мінеральных рэчываў:
«Вітамін А»;
«Вітамін B12»;
«Вітамін D»;
«Ёд»;
«Фалацын»
	элемент абавязковы, калі ўказана адна з наступных адзінак вымярэння вітамінаў і мінеральных рэчываў:
«мкг/100г»;
«мкг/100мл»;
«мг і мкг/100г»;
«мг і мкг/100мл»
	0..*


Табліца 2
Пералік звестак аб адзінцы тавару
	Нумар
	Найменне элемента
	Апісанне элемента
	Заўвага
	Мн.

	1
	Цана адзінкі тавару з улікам ПДВ*
	звесткі аб цане тавару з улікам ПДВ
	звесткі ўказваюцца ў валюце дзяржавы-члена імпарцёра 
	0..1

	2
	ПДВ адзінкі тавару *
	сума ПДВ адзінкі тавару
	указваюцца звесткі аб суме ПДВ у валюце дзяржавы-члена імпарцёра па кожнай адзінцы тавару, якая падлягае выплаце ў дзяржаве-члене імпарцёра
	0..1

	3
	Дата вытворчасці
	звесткі аб даце вытворчасці
	
	1

	4
	Дата сканчэння тэрміну годнасці
	звесткі аб даце сканчэння тэрміну годнасці
	
	1


_______________

* Звесткі перадаюцца экспарцёрам на добраахвотнай аснове ў рамках дагаворных адносін з імпарцёрам і пры наяўнасці тэхнічных магчымасцей аператара дзяржавы-члена Еўразійскага эканамічнага саюза (далей – дзяржава-член), у якой зарэгістраваны экспарцёр. У выпадку перадачы звестак павінны быць запоўнены абодва элементы, указаныя ў пунктах 1 і 2 табліцы 2.


Табліца 3
Пералік ідэнтыфікатараў прымянення (AI), якія выкарыстоўваюцца пры маркіроўцы тавараў, указаных у пераліку
	Код AI
	Поўнае найменне AI
	Фармат элементнага радка
	Апісанне
	Заўвага

	00
	Серыйны код транспартнай упакоўкі (тары) – SSCC 
(Serial Shipping Container Code)
	N2+N18
	поле даных утрымлівае нумар SSCC
	ідэнтыфікатар прымянення AI (00) паказвае, што лічбавае поле з 18 сімвалаў, якія ідуць непасрэдна за ім, утрымлівае серыйны код транспартнай упакоўкі (тары) (SSCC), які выкарыстоўваецца для маркіроўкі лагістычнай адзінкі

	01
	Глабальны ідэнтыфікацыйны нумар гандлёвай адзінкі– GTIN 
(Global Trade Item Number)
	N2+N14
	GTIN (Global Trade Item Number) – глабальны ідэнтыфікацыйны нумар разнавіднасці тавару аднаго наймення (артыкула) у сістэме адкрытых стандартаў GS1. 
14-значны лічбавы ідэнтыфікатар
	ідэнтыфікатар прымянення AI (01) паказвае, што лічбавае поле з 14 сімвалаў, якія ідуць непасрэдна за ім, утрымлівае глабальны ідэнтыфікацыйны нумар адзінкі тавару (GTIN), які выкарыстоўваецца для ідэнтыфікацыі тавару

	21
	Індывідуальны серыйны нумар тавару
(Serial Number)
	N2+X..13
(N2+X6)
	серыйны нумар (Serial Number)
	ідэнтыфікатар прымянення AI (21) паказвае, што поле памерам 13 або 6 сімвалаў, якія ідуць непасрэдна за ім, утрымлівае індывідуальны серыйны нумар тавару, які прысвойваецца тавару на ўвесь тэрмін яго службы. У спалучэнні з GTIN індывідуальны серыйны нумар тавару з’яўляецца ўнікальным ідэнтыфікатарам кожнай адзінкі тавару.
Тлумачэнне: для мэт ідэнтыфікацыі тавараў выкарыстоўваецца індывідуальны серыйны нумар тавару, які складаецца з 13 або 6 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў (! " % & ' * + - . / _ , : ; = < > ?))

	91
	Ключ праверкі
	N2+X..4
	ідэнтыфікатар (індывідуальны парадкавы нумар) ключа праверкі
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза

	92
	Код праверкі
	N2+X..44
	значэнне кода праверкі, які ствараецца з выкарыстаннем асіметрычных крыптаграфічных алгарытмаў
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза

	93
	Код праверкі
	N2+X..4
	значэнне кода праверкі, які ствараецца з выкарыстаннем сіметрычных крыптаграфічных алгарытмаў
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза





Табліца 4
Правілы фарміравання рэквізіту «Блок даных сродку ідэнтыфікацыі», якія выкарыстоўваюцца пры маркіроўцы тавараў, указаных у пераліку 
	Від сродку ідэнтыфікацыі
	Правіла фарміравання рэквізіту «Блок даных сродку ідэнтыфікацыі»

	I. Правілы фарміравання рэквізіту «Блок даных сродку ідэнтыфікацыі» ў частцы сродку ідэнтыфікацыі, нанесенага на спажывецкую або групавую ўпакоўку

	301
	1. Мінімальная колькасць экзэмпляраў рэквізіту «Блок даных сродку ідэнтыфікацыі», якія ствараюцца: 3
2. Патрабаванні да першага экзэмпляра рэквізіту «Блок даных сродку ідэнтыфікацыі»: 
значэнне рэквізіту «Ідэнтыфікатар прымянення (AI)»: «01»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць глабальны ідэнтыфікацыйны нумар гандлёвай адзінкі (GTIN)
3. Патрабаванні да другога экзэмпляра рэквізіту «Блок даных сродку ідэнтыфікацыі»: 
значэнне рэквізіту «Ідэнтыфікатар прымянення (AI)»: «21»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць індывідуальны серыйны нумар тавару (SN)
4. Патрабаванні да трэцяга экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI)»: «91» або «93»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць ідэнтыфікатар ключа праверкі або значэнне кода праверкі (прымяняюцца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза)
5. Патрабаванні да чацвёртага экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI): «92»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць значэнне кода праверкі (прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза)

	II. Правілы фарміравання рэквізіту «Блок даных сродку ідэнтыфікацыі» ў частцы сродку ідэнтыфікацыі, нанесенага на транспартную ўпакоўку

	101
або 301
	1. Мінімальная колькасць экзэмпляраў рэквізіту «Блок даных сродку ідэнтыфікацыі», якія ствараюцца: 1
2. Патрабаванні да экзэмпляра рэквізіту «Блок даных сродку ідэнтыфікацыі»:
Значэнне рэквізіту «Ідэнтыфікатар прымянення (AI)»: «00» або іншае значэнне рэквізіту ў адпаведнасці з міжнароднымі стандартамі GS1
Значэнне рэквізіту «Сімвальнае значэнне блока інфармацыі»: рэквізіт павінен утрымліваць унікальны ідэнтыфікатар транспартнай упакоўкі (код ідэнтыфікацыі транспартнай упакоўкі можа ўтрымліваць ад 18 да 74 сімвалаў уключна і складацца з лічбаў (0–9), літар лацінскага алфавіта (A – Z (a – z)) і спецыяльных сімвалаў (% & ' " ( ) * + , - _ . / : ; < = > ? !))



_____________

	ЗАЦВЕРДЖАНЫ
Рашэннем Савета
Еўразійскай эканамічнай камісіі 
ад 13 сакавіка 2026 г. № 29





Мінімальны склад звестак аб маркіраваным тавары, якія ўтрымліваюцца ў інфармацыйнай сістэме маркіроўкі тавараў, доступ да якіх прадастаўляецца спажыўцам і іншым зацікаўленым асобам, у тым ліку пры дапамозе інфармацыйных сэрвісаў у складзе нацыянальных кампанентаў і інтэграцыйнага кампанента інфармацыйнай сістэмы маркіроўкі тавараў

1. Глабальны ідэнтыфікацыйны нумар гандлёвай адзінкі (GTIN).
2. Індывідуальны серыйны нумар адзінкі тавару (SN).
3. Код адзінай Таварнай наменклатуры знешнеэканамічнай дзейнасці Еўразійскага эканамічнага саюза (10 знакаў) (далей – ТН ЗЭД ЕАЭС).
4. Функцыянальнае найменне тавару (від тавару).
5. Найменне тавару на этыкетцы.
6. Таварны знак (брэнд).
7. Звесткі аб тавары:
маса нета;
склад тавару;
прыкмета ўтрымання генетычна мадыфікаваных арганізмаў (ГМА);
прыкмета прадукцыі дзіцячага харчавання;
тып упакоўкі;
матэрыял упакоўкі;
тэрмін годнасці і ўмовы захоўвання харчовай прадукцыі (пры наяўнасці некалькіх тэрмінаў);
прыкмета наяўнасці патрабаванняў да ўказання харчовай каштоўнасці (для тавараў, якія класіфікуюцца ў пазіцыях 1704 10, 2106 90 980 1, 2106 90 980 2 ТН ЗЭД ЕАЭС);
колькасць бялкоў, тлушчаў, вугляводаў («г/100г», або «г/100мл», або «г/порцыя»);
энергетычная каштоўнасць («ккал/100г», або «ккал/100мл», або «ккал/порцыя»);
прыкмета падкантрольнасці тавару ветэрынарнаму нагляду;
соль (абавязкова з 1 ліпеня 2027 г.);
цукар (абавязкова з 1 ліпеня 2027 г.);
харчовыя валокны (абавязкова з 1 ліпеня 2027 г.);
трансізамеры тлустых кіслот (абавязкова з 1 ліпеня 2027 г.);
колькасць вітамінаў і мінеральных рэчываў (абавязкова з 1 ліпеня 2027 г.);
дата вытворчасці;
дата сканчэння тэрміну годнасці;
начынка або дабаўленне значных інгрэдыентаў (акрамя тавараў, якія класіфікуюцца ў пазіцыях 1704 10, 2006 00, 2008, 
2106 90 980 1, 2106 90 980 2 ТН ЗЭД ЕАЭС);
смак (для тавараў, якія класіфікуюцца ў пазіцыях 1704 10, 
2106 90 980 1, 2106 90 980 2 ТН ЗЭД ЕАЭС).
8. Звесткі аб дакуменце аб ацэнцы адпаведнасці тавару патрабаванням тэхнічных рэгламентаў Еўразійскага эканамічнага саюза (далей – Саюз) або абавязковым патрабаванням, устаноўленым заканадаўствам дзяржавы – члена Саюза (від дакумента, нумар і дата дакумента).
9. Краіна паходжання тавару.
10. Інфармацыя аб суб’екце гаспадарання, што прадаставіў інфармацыю аб тавары, які маркіруецца (кароткае найменне юрыдычнай асобы, прозвішча, імя, імя па бацьку (пры наяўнасці) фізічнай асобы, зарэгістраванай у якасці індывідуальнага прадпрымальніка (далей – індывідуальны прадпрымальнік), ідэнтыфікацыйны код (нумар) (для Рэспублікі Арменія – уліковы нумар падаткаплацельшчыка (УНП), для Рэспублікі Беларусь – уліковы нумар плацельшчыка (УНП), для Рэспублікі Казахстан – індывідуальны ідэнтыфікацыйны нумар (ІІН) або бізнес-ідэнтыфікацыйны нумар (БІН), для Кыргызскай Рэспублікі – ідэнтыфікацыйны падатковы нумар (ІПН), для Расійскай Федэрацыі – ідэнтыфікацыйны нумар падаткаплацельшчыка (ІНП)), адрас месца знаходжання юрыдычнай асобы або індывідуальнага прадпрымальніка).
11. Інфармацыя аб вытворцу тавару (кароткае найменне юрыдычнай асобы, прозвішча, імя, імя па бацьку (пры наяўнасці) індывідуальнага прадпрымальніка) (запаўняецца для тавараў, вырабленых на тэрыторыях дзяржаў – членаў Саюза).

______________

